OSNOVNA ŠKOLA HVAR

HVAR, Ulica Kroz Burak 81

e-mail: ured@os-hvar.skole.hr KLASA:

URBROJ:



**Zapisnik**

**sa 1. sastanka Povjerenstva za provedbu javnoga poziva i izbor najpovoljnije ponude za učenike osmih razreda Osnovne škole Hvar u šk. god. 2025./2026.**

U skladu s Pravilnikom o izvođenju izleta, ekskurzija i drugih odgojno-obrazovnih aktivnosti izvan škole (NN 87/14., 81/15., 53/21), 22.5.2025.g. s početkom u 11 sati i 35 minuta u prostorijama škole održan je 1. sastanak Povjerenstva za provedbu javnoga poziva i izbor

najpovoljnije ponude za učenike osmih razreda Osnovne škole Hvar u šk. god. 2025./2026. (u daljnjem tekstu Povjerenstva). Sastanku je prisustvovalo 6 članova Povjerenstva:

1. Nada Jeličić, ravnateljica
2. Fani Carić Ćurin, razrednica 7.a razreda
3. Miranda Krivić, razrednica 7.b razreda
4. Milka Rezić, predstavnica roditelja 7.a razreda
5. Nadia Rezić, predstavnica učenika 7.a razreda
6. Anabel Žuvela, predstavnica učenika 7.b razreda
7. Jerina Bojanić, predstavnica roditelja 7.b razreda - opravdano izočna

**DNEVNI RED:**

1. Izbor predsjednika Povjerenstva
2. Imenovanje učitelja voditelja i učitelja pratitelja puta
3. Popunjavanje obrasca javnog poziva za ponude
4. Razno

Ad1) Nakon otvaranja prvog sastanka Povjerenstva, pristupilo se izboru predsjednika Povjerenstva. Jednoglasno je izabrana razrednica 7.b, Miranda Krivić. Za zamjenicu predsjednice, također jednoglasno izabrana je Milka Rezić, predstavnica roditelja 7.a razreda.

Ad2) Sukladno Pravilniku o izvođenju izleta, ekskurzija i drugih odgojno-obrazovnih aktivnosti izvan škole (NN 87/14., 81/15., 53/21), ravnateljica je imenovala Fani Carić Ćurin, razrednicu 7.a razreda za učitelja voditelja puta, a za učitelja pratitelja Mirandu Krivić, razrednicu 7.b razreda.

Prije pristupanja trećoj točki dnevnog reda, ravnateljica je ponovila koje su obveze Povjerenstva:

– donijeti odluku o datumu objave i sadržaju javnoga poziva,

– popuniti obrazac javnoga poziva na način da se jasno može utvrditi:

– mjesto i vrijeme realizacije,

– vrsta prijevoza,

– ulaznice za svako mjesto koje će učenici posjetiti,

– potreba angažiranja turističkoga vodiča za lokalitete na kojima uslugu turističkog vođenja može pružati samo ovlašteni turistički vodič,

– potreba smještaja i to s jasnom naznakom smještaja,

– način prehrane koji mora biti minimalno na bazi polupansiona, odnosno dva obroka za korisnike usluga,

– odrediti trajanje objave javnoga poziva na naslovnoj internetskoj stranici školske ustanove, a koje ne može biti kraće od osam (8) radnih dana,

– objaviti javni poziv,

– odrediti datum i vrijeme javnoga otvaranja ponuda, koje može biti najranije tri radna (3) dana nakon završetka javnoga poziva,

– odabrati najmanje tri (3) ponude koje će biti predstavljene roditeljima, osim u slučaju da na javni poziv pristigne manje ponuda koje ispunjavaju propisane uvjete,

– objaviti na naslovnoj internetskoj stranici školske ustanove popis odabranih ponuda te potencijalnim davateljima usluga najkasnije tri dana nakon izvršenog izbora dostaviti pisani poziv za predstavljanje ponude na roditeljskome sastanku.

Ad3) Povjerenstvo je popunilo obrazac poziva za organizaciju višednevne izvanučioničke nastave-ekskurziji za osme razrede prema dogovorenom planu puta s konačnim odredištem Istra. U kreiranju sadržaja obrasca poziva ravnopravno su sudjelovali svi članovi Povjerenstva, dok su nazočni učenici davali svoja mišljenja.

Obrazac će biti javno objavljen na stranici škole kao javni poziv za prikupljanje ponuda.

Ad4) Pod točkom razno, članovi Povjerenstva su razmjenjivali iskustva s prijašnjih odlazaka na ekskurziju te su razgovarali o određenim detaljima koji su vezani za odlazak ove generacije na putovanje.

Sastanak je završio u 12:40.

Zapisničarka Predsjednica Povjerenstva

Nada Jeličić Miranda Krivić